# *Výbor*

*Národnej rady Slovenskej republiky*

*pre hospodárstvo, výstavbu a dopravu*

30. schôdza výboru

Číslo: CRD - 1711/2011 - VHVD

**150**

## U z n e s e n i e

**Výboru Národnej rady Slovenskej republiky**

**pre hospodárstvo, výstavbu a dopravu**

zo 16. júna 2011

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskej únie v znení neskorších predpisov (tlač **358**);

**Výbor Národnej rady Slovenskej republiky**

**pre hospodárstvo, výstavbu a dopravu**

### s ú h l a s í

s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskej únie v znení neskorších predpisov (tlač **358**);

#### o d p o r ú č a

# Národnej rade Slovenskej republiky

návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskej únie v znení neskorších predpisov (tlač **358**) schváliť s pozmeňujúcimi a doplňujúcimi návrhmi;

#### p o v e r u j e

1. predsedu výboru, aby výsledky rokovania výboru v  druhom čítaní zo 16. júna 2011 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie gestorskému výboru,
2. spoločného spravodajcu výborov A. Přidala (I. Matoviča), aby v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

Stanislav **J a n i š**

predseda výboru

overovateľ výboru

Maroš **K o n d r ó t**

## *Výbor*

*Národnej rady Slovenskej republiky*

*pre hospodárstvo, výstavbu a dopravu*

Príloha

k uzneseniu č. 150

##### Z m e n y a  d o p l n k y

k  návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskej únie v znení neskorších predpisov (tlač **358**)

1. V 1. bode sa za slovo „všetkých“ vkladá slovo „gramatických“ a za slovo „príslušnom“ sa vkladá slovo „gramatickom“.

Ide o legislatívno-technickú úpravu.

1. V 12. bode sa vypúšťa posledná veta.

Vypustenie sa navrhuje z dôvodu duplicity; obsahovo totožné ustanovenie je obsiahnuté v prvej vete.